CELEX: 32016R2293
Language: da
Date: 2016-12-16 00:00:00
Title: Kommissionens gennemførelsesforordning (EU) 2016/2293 af 16. december 2016 om ændring af bilag I til Rådets forordning (EØF) nr. 2658/87 om told- og statistiknomenklaturen og Den Fælles Toldtarif

17.12.2016   
            
            
               DA
            
            
               Den Europæiske Unions Tidende
            
            
               L 344/79
            
         KOMMISSIONENS GENNEMFØRELSESFORORDNING (EU) 2016/2293
   af 16. december 2016
   om ændring af bilag I til Rådets forordning (EØF) nr. 2658/87 om told- og statistiknomenklaturen og Den Fælles Toldtarif
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (1), særlig artikel 9, stk. 1, litra d), og
   ud fra følgende betragtninger:
   
               (1)
            
            
               Ved forordning (EØF) nr. 2658/87 blev der opstillet en varenomenklatur (i det følgende benævnt »den kombinerede nomenklatur«), som på en og samme tid skal opfylde behovene i forbindelse med den fælles toldtarif, statistikken over Unionens udenrigshandel og andre EU-politikker for import og eksport af varer.
            
         
               (2)
            
            
               Ved afgørelse (EU) 2016/1885 (2) indgik Rådet aftalen i form af brevveksling mellem Den Europæiske Union og Folkerepublikken Kina i henhold til artikel XXIV, stk. 6, og artikel XXVIII i den almindelige overenskomst om told og udenrigshandel (GATT) 1994 om ændring af indrømmelserne i Republikken Kroatiens toldtarif i tilslutning til landets tiltrædelse af Den Europæiske Union (i det følgende benævnt »aftalen«). I aftalen fastsættes toldnedsættelse for to varekategorier. Unionen og Kina har givet hinanden meddelelse om, at de interne procedurer, der er nødvendige for, at aftalen kan træde i kraft, er gennemført, og aftalen træder i kraft den 1. januar 2017.
            
         
               (3)
            
            
               Det er nødvendigt at gennemføre foranstaltningerne i afgørelse (EU) 2016/1885 i den fælles toldtarif. Bilag I til forordning (EØF) nr. 2658/87 bør derfor ændres.
            
         
               (4)
            
            
               Ændringerne af toldsatserne bør finde anvendelse fra datoen for nærværende forordnings ikrafttræden. Nærværende forordning bør derfor træde i kraft snarest.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   Bilag I til forordning (EØF) nr. 2658/87 ændres som angivet i bilaget til nærværende forordning.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   Den anvendes fra den 1. januar 2017.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 16. december 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EFT L 256 af 7.9.1987, s. 1.
   
      (2)  Rådets afgørelse (EU) 2016/1885 af 18. oktober 2016 om indgåelse af aftalen i form af brevveksling mellem Den Europæiske Union og Folkerepublikken Kina i henhold til artikel XXIV, stk. 6, og artikel XXVIII i den almindelige overenskomst om told og udenrigshandel (GATT) 1994 om ændring af indrømmelserne i Republikken Kroatiens toldtarif i tilslutning til landets tiltrædelse af Den Europæiske Union (EUT L 291 af 26.10.2016, s. 7).
   
      BILAG
      Del II i bilag I til forordning (EØF) nr. 2658/87 ændres som følger:
      
                  1)
               
               
                  I afsnit XII i kapitel 64 affattes linjen vedrørende KN-kode 6404 19 90 således:
                  
                              »6404 19 90 
                           
                           
                              
                                          – – –
                                       
                                       
                                          Andet fodtøj
                                       
                                    
                           
                              16,9
                           
                           
                              pa«
                           
                        
            
                  2)
               
               
                  I afsnit XVI i kapitel 84 affattes linjen vedrørende KN-kode 8415 10 90 således:
                  
                              »8415 10 90 
                           
                           
                              
                                          – –
                                       
                                       
                                          Split-system
                                       
                                    
                           
                              2,5
                           
                           
                              —«.